Lazar Dokiç

Lazar Dokiç (; ) — Serbiya həkimi, anatomu, pedaqoqu və siyasətçisi. O, Serbiya krallığının təhsil naziri, sonra baş naziri olmuş, kral Aleksandr Obrenoviçin müəllimi kimi çalışmışdır. Dokiç Serbiya Elmlər və İncəsənət Akademiyasının fəxri akademiki (15 noyabr 1892-ci ildən), Serbiya Elmi Cəmiyyətinin üzvü (25 yanvar 1870-ci ildən) olmuşdur.

 Həyatı 
Lazar Dokiç 27 sentyabr 1845-ci ildə Serbiyanın paytaxtı olan Belqrad şəhərində anadan olmuşdur. O, Belqradda ibtidai məktəb və gimnaziyanı bitirdikdən sonra Vyana və Praqada tibb təhsili almış, Serbiyaya qayıdaraq on beş il Ujitse şəhərində rayon həkimi kimi çalışmışdır.


Serbiya–Osmanlı müharibəsi zamanı Dokiç Serbiya ordusunun Şumadiya korpusunda hərbi həkim kimi xidmət etmişdir. Müharibədən sonra Lazar Dokić Belqrad Universitetində anatomiya, zoologiya və fiziologiya professoru təyin edilmişdir. O, 1883-cü ildə kral ailəsinin şəxsi həkimi və gənc vəliəhd şahzadə Aleksandr Obrenoviçin tərbiyəçisi olmuşdur. Obrenoviçlərin sadiq tərəfdarı kimi tanınan Dokiç 1889-cu ildə Dövlət Şurasının sədri vəzifəsinə təyin edilmişdir. 

1 aprel 1893-cü ildə on altı yaşlı şahzadə, ordu və hökumət üzvlərinin dəstəyi ilə, Serbiya konstitusiyasını pozaraq, özünü yetkin elan etmiş və yeni Serbiya kralı elan edilmişdir.Slobodan Jovanović, Vlada Milana Obrenovića, vol. I (Belgrade, 1934) Bu çevriliş nəticəsində regentlik və nazirlər kabineti süqut etmişdir. Gənc hökmdar Lazar Dokiçi baş nazir təyin etmişdir.Raša Milošević, Državni udar odozgo i Prvi april 1893; svrgnuće krujeg kraljevskog namesništva (Belgrade, 1936) Buna baxmayaraq, "Brokhauz və Efronun ensiklopedik lüğəti"nə görə, Dokiç siyasətlə xüsusilə maraqlanmırdı:

Dokiç Xalq Radikal Partiyasının üzvü olduğuna görə onun formalaşdırdığı nazirlər kabineti, Serbiya Hərb Nazirliyi istisna olmaqla, tamamilə radikal idi. Cəmi iki ay sonra Dokiç xəstələnmiş və onun yoxluğunda kral nazirlərlə münaqişəyə girmişdir. Nəticədə hərbi nazir Draqutin Franasoviç istefa vermişdir. Onun yerinə Sava Qruiç gəlmişdir və o, Dokiçin ayrılmasından (5 dekabr 1893) sonra üçüncü dəfə kabinetə rəhbərlik etmişdir. Lazar Dokiç 13 dekabr 1893-cü ildə Opatiyada vəfat etmişdir.

 İstinadlar 

Kateqoriya:Serbiya hərbçiləri